《闻高阳路警报》
宋代·郭崇仁

上郡连烽火，河阳更羽书。
丘戈连岁扰，老病一身余。
警哨无安枕，忧危有报疏。
名山犹未卜，何处好閒居。

作者简介：郭崇仁，字永年，并州太原人，郭守文之子，真宗章穆皇后弟也。淳化四年，补左班殿直，迁东头供奉官、阁门祗候。章穆崩，特除庄宅使、康州刺史，再迁宫苑使、昭州团练使。丁母忧，起复云麾将军，拜解州团练使，改蔡州，擢捧日天武四厢都指挥使、贺州防御使、高阳关路马步军副都总管。以疾落军职，改磁州防御使。卒，赠彰德军节度观察留后。崇仁虽外戚，朝廷未尝过推恩泽，其为解州团练使十年不迁，尝除知相、卫二州，皆辞不行，盖性慎静，不乐外官也。另有曾孙郭献卿于宋神宗元丰五年（1082年）尚冀国大长公主（仁宗第十二女）。